La Federació de Veïns de Burjassot es concentra per a reivindicar el soterrament de les vies del metro i la fi dels accidents
2025-07-24

La Federació d’Associacions de Veïns de Burjassot ha convocat per a aquesta vesprada (21-03-2016), de 19:30 a 20:30 hores, una concentració en l’estació de metro de Burjassot-Godella sota el lema “Per dignitat, soterrament de les vies ja”.

Una concentració en la qual l’entitat burjassotera reclamarà i reivindicarà la fi dels accidents causats per l’encreuament de les vies del metro pel poble, “la fi de les morts i demandar una vegada més el soterrament de les vies ja”, tal com han assenyalat des de la Federació.

Aquesta nova concentració té lloc en el municipi poques setmanes després que un veí de Burjassot, per un fatal accident, fóra atropellat per un dels combois del metro en l’estació de Burjassot-Godella.